NaiveNeuron/SloPal huggingface dataset:
B. Bugár, podpredseda NR SR: (2002-05-17):
(Hlasovanie.) Prítomných 89 poslancov, za návrh hlasovalo 86, zdržali sa 2, nehlasoval 1. Konštatujem, že Národná rada sa uzniesla, že tento návrh prerokuje v druhom čítaní. Druhé hlasovanie, pán poslanec. V. Maňka, poslanec: Ďalej odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 1738 z 29. 4. 2002 prideliť v druhom čítaní na prerokovanie tento návrh dvom výborom: výboru pre financie, rozpočet a menu a ústavnoprávnemu výboru. Za gestorský výbor navrhujem výbor pre financie, rozpočet a menu. Zároveň odporúčam, aby uvedený návrh prerokovali výbory do 30 dní a gestorský výbor do 32 dní po schválení.
Paška Pavol, predseda NR SR (2014-06-26):
(Hlasovanie.) 122 prítomných, 121 bolo za, 1 nehlasoval. Návrh sme postúpili do druhého čítania.
Fecko, Martin, poslanec NR SR (2018-06-20):
Ďakujem pekne. Pán predseda, kolegyne, kolegovia, vážení hostia. Či sa nám to páči, alebo nepáči, rastliny bez nás vyžijú, my bez nich nevyžijeme. A keď túto filozofiu si ľudstvo neosvojí, bude mať veľký problém. Preto dovoľte, aby som zdôvodnil, prečo dávame my z nášho hnutia novelu zákona o lesoch, zákona č. 326/2005. Škoda, že tu nemáme nášho bývalého kolegu Janka Mičovského, ktorý je lesníkom a lesákom celým srdcom. Dávam to myslím, že už štvrtýkrát v pléne Národnej rady, tento zákon o lesoch. V čom je jeho filozofia? To, že je les najvýznamnejším prírodným, kultúrnym a krajinotvorným prvkom s mimoriadnym vplyvom na život ľudí a ostatných organizmov, nemusím asi nikoho presviedčať. Cieľ návrhu zmien zákona o lesoch by som charakterizoval do štyroch oblastí a budem to najprv citovať z dôvodovej správy a následne v rozprave by som to rozviedol na drobné. Takže v ktorých takýchto nejakých častiach tento zákon sa snažíme zlepšiť? Po prvé, meníme priority v lesohospodárskych postupoch, čo zásadne má strategický význam pre lesníctvo a budúcnosť Slovenska a jeho lesníctva. Druhá oblasť, reagujeme na akútny stav v lesníckej praxi, kde dochádza k častým deformáciám. Tie deformácie, máme na mysli kalamity a účelové ťažby dreva z nášho lesa. Po tretie, uzákoňujeme po prvýkrát komplexné vnímanie lesnej produkcie a to v súlade s modernými trendmi, tak ako ich prezentujú významní zahraniční i naši lesnícki odborníci, napríklad profesor Papánek, profesor Zachar, profesor Čaboun a ďalší. Štvrtá oblasť, ktorej sa chceme dotknúť, mení sa financovanie lesných hospodárov a v súvislosti s tým zavádza sa odvod pre obhospodarovateľov lesa. Týmto naším návrhom reagujeme na aktuálne poznatky lesníckej praxe a zároveň legislatívne potvrdzujeme rámec strategickej orientácie lesného hospodárstva v záujme napĺňania nadčasových celospoločenských cieľov, v intenciách akútnych potrieb a výziev 21. storočia. Snažíme sa chápať drevo a hlavne les ako komplexne, to znamená, aj v iných jeho funkciách, nie iba v tej drevoťažnej a iba v tej komerčnej. Návrh zákona nemá v konečnom dôsledku vplyv na rozpočet verejnej správy. Má pozitívne sociálne vplyvy a vplyv na životné prostredie a nemá priamy vplyv na informatizáciu spoločnosti a na podnikateľské prostredie. Je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Pán predseda skončil som a zároveň sa hlásim do rozpravy ako prvý. Nech sa páči, pán spravodajca.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných... 143, za 129, proti 12, zdržali sa dvaja. Uvedený návrh sme schválili.
Laurenčík, Milan, podpredseda NR SR (2021-06-18):
Áno, ale rozprávajte k pánovi Šefčíkovi a nie k pánovi poslancovi Kuffovi.
Jurinová, Erika, podpredsedníčka NR SR (2012-09-14):
Ďakujem pekne, pán minister. Dávam slovo spoločnému spravodajcovi pánovi Kolesíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Laurenčík, Milan, podpredseda NR SR (2022-06-28):
Ďakujem. Na vaše vystúpenie neboli faktické poznámky a keďže ste boli jediným rečníkom v rozprave, vyhlasujem rozpravu za skončenú a prerušujem rokovanie o tomto bode programu. (Predsedajúci telefonuje služobným telefónom.) Kolegyne, kolegovia, vyhlasujem teraz krátku dvojminútovú prestávku, pokiaľ mi nachystajú ďalšie body na rokovanie a budeme pokračovať v rokovaní. (Prestávka.)
Bugár, Béla, podpredseda NR SR (2016-12-08):
Ďakujeme. Bolo to dlhé, aj sme rozmýšľali, či všetkému rozumieme. Takže ďalej šiestu otázku položil tiež pánovi ministrovi dopravy Árpádovi Érsekovi Tibor Bastrnák. „Aké sú dôvody súčasnej stagnácie a nečinnosti pri výstavbe nového mosta na Dunaji pri Komárne v nadväznosti na skutočnosť, že pôvodný termín začatia prác bol určený na september 2016?“ Pán minister, máte slovo.
Číž, Miroslav, podpredseda NR SR (2015-06-15):
Ospravedlňujem sa. Slovo má pán poslanec Lipšic.
Šípošová, Janka, poslankyňa NR SR (2016-02-11):
Ďakujem pekne. Pani poslankyňa Vaľová, asi by som na to ani nereagovala, ale ste sa pozerali mi uprene do očí, keď ste hovorili o tom, že nás tu nebola ani polovica, tak musím to povedať, chcelo by sa mi tak trochu rypnúť, že sa asi na tých učiteľov hneváte, lebo vás nenaučili matematiku. Ale sama sa za to karhám, že som to povedala, lebo aj tie priemery boli zlé, ale aj tá polovica opozičných poslancov je 67, bolo nás tu 64. Ja viem, že to viete, naučili vás matematiku, ale naučili vás nie vaši učitelia, ale iní, že máte opakovať veci, aby sa to ľuďom vrylo do pamäti, a teda dnešný slogan jeden je, nebola tam ani polovica opozičných poslancov, bolo tu ich 64 zo 67, pričom sme sa prezentovali. Ďakujem za slovo.
Jurinová, Erika, podpredsedníčka NR SR (2015-09-29):
Ďakujem. Na vaše vystúpenie nie sú faktické poznámky. Dávam slovo poslednému prihlásenému rečníkovi do rozpravy pánovi poslancovi Viskupičovi.
Laššáková, Jana, doterajšia podpredsedníčka NR SR (2016-03-23):
Pán poslanec Maroš Kondrót.
Laššáková, Jana, podpredsedníčka NR SR (2013-12-11):
Na vystúpenie pána poslanca s faktickými poznámkami sa hlásia poslanci Blaha, Hufková, Lebocký. Končím možnosť prihlásiť sa s faktickými poznámkami. Nech sa páči, pán poslanec Blaha.
Počiatek, Ján, minister dopravy, výstavby a regionálneho rozvoja SR (2015-09-30):
Ďakujem za slovo, pani predsedajúca. Vážené dámy, vážení páni, nedá mi teda aspoň na pár vecí zareagovať, lebo vy ste sa tu už zacyklili v takom samopochvalnom systéme. Pán Hraško, ak nie je investícia, ktorá má potenciál prírastu alebo pridania 0,4 % HDP v záujme všetkých na Slovensku, tak potom už neviem, čo iné to je. Takže trošku sa prekalibrujte z toho vášho pozerania sa len na samého seba, na to, aká je táto investícia naozaj významná. Odpoviem na pár dotazov, ktoré tu prebehli v rozprave, vecne. V čom sa mení postavenie obce? Dnes územné rozhodnutie pre významné investície vydáva okresný úrad, obec nie je dotknutý orgán. Po novom bude mať obec v stavebnom konaní postavenie dotknutého orgánu, bude vydávať záväzné stanovisko z pohľadu súladu s územným plánom. To na margo toho zlučovania dvoch konaní. Čo sa týka priekupníkov pozemkov, dnes tí, ktorí sa cítia podvedení, už zažalovali túto transakciu. A tu budeme čakať na rozhodnutie súdu a samozrejme teraz nič nebudeme vyplácať. Navyše, ak ste si všimli, už v skrátenom konaní sme prijali predtým zákon, ktorý hovorí v princípe to, že ak je niečo vyhlásené za strategickú investíciu, tak v katastri sa pozemky zaplombujú a nie je možné uskutočňovať tieto špekulatívne prevody. Padlo tu tiež také, že treba lákať tu investorov na niečo iné, tiež to tu hovoril pán Hraško. Nevšimol som si, že by za vašej bývalej vlády sa sem nahrnulo kvantum takýchto významných investorov. (Reakcia z pléna.) Vaša strana, pán Hraško. Ale kľudne, nevykrikujte. Prečo vykrikujete? Vy máte vo zvyku vykrikovať počas vystúpenia iných. (Reakcia z pléna.) Vy klamete, ja vám do reči neskáčem. (Reakcia z pléna. Prerušenie vystúpenia predsedajúcou.)
Danko, Andrej, predseda NR SR (2017-03-24):
Ďakujem. Pani poslankyňa Jurinová.
Brisudová, Martina, poslankyňa NR SR (2023-06-14):
Ďakujem pekne za slovo, pán predsedajúci. Ja vždy v tomto pléne oceňujem to, keď sa vystúpi pokojne a argumentačne, a tiež si myslím, že súčasná vláda chce priniesť predovšetkým na našu politickú scénu pokoj a odbornosť. Aj preto oceňujem argumentačný tón nielen predchádzajúceho rečníka, ale aj argumentačný tón pána premiéra, ktorý sa nám niekoľkokrát prihovoril počas včerajšieho dňa. Som totiž presvedčená, že politická kultúra má v tomto pléne zákonnosti svoje miesto a že tiež by sme mali mať určitú mieru tolerancie k názorovej rozdielnosti, pretože politika na Slovensku to určite potrebuje. Je evidentné, že my ako poslanci Národnej rady máme naozaj rôzne preferencie a vidieť to aj z našich vystúpení. Je to predovšetkým naša hodnotová orientácia, ktorú považujeme za dôležitú a na základe toho hovoríme aj o našich postojoch k programovému vyhláseniu vlády. Myslím si, že súčasná vláda bude čeliť množstvu problémov, ktoré bude musieť riešiť, a ten najdôležitejší bude aj ten, aby naozaj kontinuálne odovzdala moc výkonu nastupujúcej vláde. Ja napríklad veľmi oceňujem, že kultúrno-etické otázky nie sú prioritou tejto vlády, pretože značne polarizujú slovenskú spoločnosť. Za veľmi dôležité problémy považujem to, že stúpajú nám ceny potravín, že tu máme menej rozvinuté regióny, že vždy by sme sa mali orientovať na ľudí, ktorí tú pomoc naozaj prioritne potrebujú. Programové vyhlásenie vlády možno nie je dokonalé, ale táto vláda stojí na začiatku svojej cesty a tak si myslím, že by sme jej mohli dať zelenú a to... (Prerušenie vystúpenia časomerom.)
Krúpa, Juraj, poslanec NR SR (2022-10-20):
Ďakujem. Ja len chcem informovať ešte tých, ktorých to tu zaujíma, že o 12.15 h máme rokovanie branno-bezpečnostného výboru v miestnosti č. 34. Ďakujem veľmi pekne.
Šutaj Eštok, Matúš, poslanec NR SR (2020-05-13):
Ďakujem pekne. Pán minister, vy ste spomínali novelu zákona, ktorú Úrad vlády pripravil ešte pod mojím vedením minulý rok. Áno, máte pravdu, my sme otvorili zákon, prizvali sme všetkých odborníkov, ktorí k tomu majú čo povedať, prizvali sme tripartitu, prizvali sme súkromný sektor, aby sa ku komplexnej novele zákona o štátnej službe vyjadril. Tak bola pripravená veľká novela, kde sa všetci zúčastnení vyjadrili. Bolo náročné MPK, boli intenzívne debaty. Ja si nepamätám, žeby vtedy niekto z vtedajších opozičných politikov a poslancov, ktorí sedia v tejto sále, prišiel s takýmito pozmeňujúcimi návrhmi, aké nám dávate dnes. No a buď teda nemáte ten zákon dobre naštudovaný, alebo klamete, pretože ani jedna z týchto zmien nie je, nebola prijatá do 31. 12., ako to hovoríte vy, nie je to ani zníženie kvalifikačných podmienok u generálneho tajomníka, nie je to ani inštitút dočasnej služby, ktorú teraz zavádzate na šesť mesiacov, tu sú tie vaše transparentné výberové konania, na šesť mesiacov si privediete svojho človeka do štátnej služby a potom, samozrejme, vo výberovom konaní ten už uspeje. Toto sme práveže my zrušili. Rovnako to nie je ani inštitút okamžitého skončenia štátnozamestnaneckého pomeru a rovnako to nie je ani tá dvojmesačná lehota pri organizačnej zmene. Čiže ani jeden z týchto bodov nebol prijatý minulý rok v novele, ktorú sme pripravili po odbornej debate a po konsenze všetkých sociálnych partnerov. Čiže buď klamete, alebo nemáte ten zákon naštudovaný. Ďakujem pekne.
Blanár, Juraj, podpredseda NR SR (2021-03-31):
Pán predseda Susko, prepáčte, že vás preruším, už máme jedenástu hodinu, čas na hlasovanie. Chcem sa spýtať, ak to máte na dlhšie, dokončíte ešte? Poprosím, vážené kolegyne, kolegovia, pán poslanec Susko dokončí a pristúpime k hlasovaniu.
Benčík, Ján, poslanec NR SR (2022-03-17):
Pán predseda, v rozprave vystúpila jedna pani poslankyňa a jeden poslanec, ktorí však nepredniesli žiadny doplňujúci ani pozmeňujúci návrh, preto vás prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Karahuta, Jaroslav, poslanec NR SR (2021-10-19):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávny výbor Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2018-10-19):
Nech sa páči, pani poslankyňa Verešová, môžte reagovať na faktické.
Pellegrini, Peter, predseda NR SR (2015-06-30):
Ďakujem pekne. Vyhlasujem rozpravu za skončenú. Pýtam sa pána ministra, či chce zaujať stanovisko. Nech sa páči.
Blcháč, Ján, poslanec NR SR (2022-05-03):
Ďakujem za slovo. Vážený pán kolega Peter Pellegrini, správne si poukázal na to, ako by mali fungovať tieto procesy, o ktorých sa tu rokuje, v normálnom demokratickom a normálnom právnom štáte. Ale zároveň si aj poukázal na to, že v čom sú príčiny porúch v tomto našom Slovensku, v týchto dvoch hodnotách, v demokracii a právnom štáte. Správne si poukázal na to, že, a upozornil si verejnosť, že tu nejde o zastavenie trestného stíhania, že sa vyšetrovať môže ďalej, až kým sa dospeje na koniec, či je alebo nie je vina na strane pána kolegu Fica, ale tu sa jedná o to, aby sa zakryli ústa opozičnému poslancovi, predstaviteľovi opozičnej strany. Silná vláda nemôže mať problém s opozíciou, vždy si môže urobiť, realizovať vlastné sny, urobiť, čo chce takpovediac. Opozíciu môže ignorovať. Hovorí sa tomu tiež, že psy brechajú, karavána postupuje. Je slabosť, keď sa zakazuje štekať, hovoriť, kritizovať, písať a to v tomto prípade platí asi naplno. Asi nie celkom dobre chápeme to spojenie tých, toho rímskeho známeho chleba a hry. Toto by malo platiť všade. To by sa mala, o to by sa mala vláda snažiť, aby dala národu chleba a hry. Žiaľ, tuná sa zdá, že ten chlieb chýba. Preto sa iba sústreďuje na hry. Dnes na to upozornil aj Jozef Mihál v Hospodárskych novinách, kde kritizuje on vládu, že už dávno mala prijať opatrenia na podporu tých najchudobnejších. A čo na to Európska únia? No, myslím si, že keď sa na nás pozerá, musí mať z toho veľkú srandu.
Figeľ, Ján, podpredseda NR SR (2013-03-21):
Nech sa páči, Arpád Érsek.
B. Bugár, podpredseda NR SR: (2001-09-05):
Pán poslanec Benčat, nech sa páči. J. Benčat, poslanec: Ďakujem za slovo, pán predsedajúci. Chcel by som oceniť snahu oboch predkladateľov o zavedenie elektronického podpisu do praxe v Slovenskej republike. Ja si myslím, že tá snaha aj práca, ktorá bola vynaložená, by si možnože žiadala, aby sa zvážilo splynutie týchto dvoch návrhov a vybrali z týchto dvoch návrhov to, čo by bolo osožné pre aplikáciu tohto podpisu. Pretože myslím si, že Slovensko potrebuje už naliehavo takéto niečo zaviesť do podnikateľskej, bankovej sféry a iných sfér, ako to povedal aj pán poslanec Šebej. Je to teda notársky úkon a musí tu byť jednoznačne, jednoznačne chránená osobnosť a údaje jednak teda bankového typu, a jednak iných typov informácií. Takže by som poprosil, aby ste v tomto druhom čítaní umožnili splynúť alebo urobiť nejaký prienik týchto dvoch zákonov, ak to ide. Bude asi ťažko sa nám rozhodovať, mnohí sme tu laici, k týmto veciam a priznám sa tiež, nepoznám detaily kódovania a podobne, ale rozhodne v každom prípade treba to urýchliť a zaviesť do praxe a v každom prípade podporím to do druhého čítania. Ďakujem za slovo.
Brocka, Július, poslanec NR SR (2015-09-30):
Pán predseda, pardon, pán predseda, o tom sa nehlasuje. (Prerušenie vystúpenia predsedajúcim.)
Kollár, Boris, predseda NR SR (2022-11-30):
Prosím, prezentujme sa a hlasujeme. (Hlasovanie.) Prítomných 136, za 67, proti 11, zdržalo sa 55, nehlasovali 3. Konštatujem, že Národná rada neschválila uznesenie k návrhu súhrnnej výročnej správy za rok 2021 . Teraz budeme pokračovať na základe rozhodnutia Národnej rady o skrátenom legislatívnom konaní. Pristúpime k prvému čítaniu o vládnom návrhu zákona, ale teraz vás chcem upozorniť, že po tomto budeme hlasovať, tak aby ste sa, prosím, kolegovia, nerozišli, o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení zákon č. 341/2022 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Vládny návrh zákona má tlač 1330. Návrh na jeho pridelenie na prerokovanie výborom je v rozhodnutí č. 1386. Prosím ministra zdravotníctva Slovenskej republiky Vladimíra Lengvarského, aby vládny návrh zákona uviedol. Nech sa páči, pán minister, máte slovo.
Grendel, Gábor, podpredseda NR SR (2020-10-14):
Pani poslankyňa Tabák.
Hrnčiar, Andrej, podpredseda NR SR (2018-02-08):
Poprosím, poprosím kľud v rokovacej sále. (Reakcia z pléna.) Poprosím vás, poprosím vás, kľud v rokovacej sále, vidíme, že ten rokovací poriadok musí byť upravený vo viacerých častiach.
Gröhling, Branislav, poslanec NR SR (2022-10-20):
Pán minister, ďakujem veľmi pekne. Asi obaja sa zhodneme na tom, že zlepšenie situácie a podpory prevencie smerom k deťom a mladým ľuďom a pedagógom je naozaj že nevyhnutné posilniť na školách ako inkluzívne tímy alebo asistentov učiteľov, na tom sa zhodneme. Práve preto sa pripravovala táto novela zákona, školského zákona 245, ktorý vychádzal aj z míľnikov. My sme celý rok na tom pracovali a tento návrh zákona sa podarilo dostať do medzirezortného pripomienkového konania, to skončilo 19. septembra, následne vy ste nastúpili a odvtedy o tomto návrhu zákona nič nevieme, že čo sa deje, pretože neboli spustené ani rozporové konania s jednotlivými aktérmi, hoci v celom tom balíku zákona je iba cez 300 pripomienok, čo je absolútne minimum, a práve k tomuto opatreniu bude iba niekoľko desiatok. Vy tam máte stanovený aj deadline, ktorý uplynie budúci rok. Ja neviem, ako chcete stihnúť teda prijať tento návrh zákona v rámci legislatívneho procesu Národnej rady a v rámci jednotlivých schôdzí. Tento návrh zákona podporujú aj Platforma rodiny so zdravotným znevýhodnením, Úrad komisárky pre ľudí so zdravotným znevýhodnením. Preto ja sa vás opätovne pýtam, že idete zastaviť tento zákon, ktorý pomôže znevýhodneným deťom, nadaným deťom a aj zvýšenie asistentov na tých 18-tisíc? Pretože ani v rámci rozpočtu tieto veci neboli vykryté na rok 2023, tak ako ste spomínali, a neviem, akým spôsobom vám to môže byť navýšené a ako to môžete aplikovať následne aj do praxe. Vy tu rozprávate, že tieto veci budú prefinancované cez ŠIF-y, dúfam, že ste boli informovaní, v akom štádiu je partnerská dohoda, v akom štádiu je vyhlásenie národných projektov a všetky ostatné veci, a aj kedy končia projekty, ktoré sú teraz. Ja si neviem predstaviť, ako to za tých sedem mesiacov chcete stihnúť. Takže moja otázka je, čo idete robiť s tým, aby sme vedeli vykryť týchto asistentov?
Laurenčík, Milan, podpredseda NR SR (2020-06-03):
Ďakujem za slovo, pán podpredseda. Pán poslanec Kotleba, vo svojom vystúpení ste vymenoval radu vecí, za ktoré ideme hlasovať, ale zabudol ste na to najdôležitejšie, že ideme hlasovať o tom, že si ideme splniť naše záväzky z toho, že sme členom Aliancie, NATO. Že to bude stáť peniaze, to je úplne samozrejmé. Bezpečnosť vždy niečo stojí, nie je zadarmo. A ja som rád, že máme vládu, že máme parlament a že máme prezidentku, ktorá razí rovnakú bezpečnostnú a obrannú líniu, a že konečne máme záväzok vlády, že na obranu vyčleníme 2 % HDP, tak ako sme sa to zaviazali v prístupovej zmluve, a budeme mať dostatok tých financií na to, aby sme si svoje záväzky dokázali, dokázali splniť. Som rád, že máme, že máme vládu, ktorá bude presadzovať bezpečnostnú obrannú stratégiu, ktorá ju dokonca predloží do parlamentu, nie ako minulá vláda, ktorá ju, hlavne SNS, bránila vlastnou hruďou na to, aby sa nedostala do parlamentu, aby sme o nej nerokovali. Predpokladám, že aj tam by ste vystupovali v takom duchu, ako vystupujete teraz pri takomto elementárnom, elementárnom bode programu, kde by sme v podstate asi nemali ani diskutovať a všetci by sme mali byť za, pretože je to naša povinnosť a je to náš záväzok voči Aliancii.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 146 druhého pozmeňujúceho návrhu pána poslanca Galka. (Hlasovanie.) Prítomných 95, za 81, proti 1, 5 sa zdržali, nehlasovali 8. Tento bod sme schválili.
Kvorka, Ján, poslanec NR SR (2018-05-23):
Ďakujem. Dovoľte mi len v krátkosti. Ja ozaj sa vám chcem všetkým poďakovať. Chcem vás poprosiť o podporu tohto zákona a, pán predsedajúci, chcel by som požiadať o hlasovanie v piatok.
Šeliga, Juraj, podpredseda NR SR (2020-09-02):
Ďakujem pekne, pán poslanec. Do rozpravy, otváram rozpravu a do tej rozpravy som dostal dve písomné prihlášky. Za poslanecký klub SMER – SD pán poslanec Kamenický a potom pán poslanec Mizík. Pán poslanec Kamenický, nech sa páči, máte slovo.
Pellegrini, Peter, predseda NR SR (2015-10-06):
Ďakujem pekne. Poprosím teraz pána poslanca Přidala, ktorý je poverený navrhnutým gestorským výborom pre hospodárske záležitosti, aby vystúpil.
Halgašová, Jarmila, poslankyňa NR SR (2021-05-04):
Veľmi pekne ďakujem. Vážený pán predsedajúci, vážené panie poslankyne a vážení páni poslanci, Národná rada Slovenskej republiky uznesením č. 627 zo 17. marca 2021 pridelila návrh skupiny poslancov Národnej rady Slovenskej republiky na vydanie zákona, ktorým sa mení zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov, tlač č. 457, na prerokovanie týmto výborom: ústavnoprávnemu výboru, výboru pre verejnú správu a regionálny rozvoj a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory, ktorým bol poslanecký návrh zákona pridelený, zaujali k nemu nasledovné stanoviská: - ústavnoprávny výbor uznesením č. 275 z 28. apríla 2021 s poslaneckým návrhom zákona súhlasil a odporučil ho Národnej rade schváliť, - výbor pre verejnú správu a regionálny rozvoj uznesením č. 85 z 29. apríla 2021 s poslaneckým návrhom zákona súhlasil a odporučil ho Národnej rade schváliť, - výbor pre pôdohospodárstvo a životné prostredie uznesením č. 109 z 29. apríla 2021 s poslaneckým návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III. spoločnej správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s príslušnými ustanoveniami zákona o rokovacom poriadku odporúča Národnej rade predmetný poslanecký návrh zákona schváliť. Spoločná správa výborov o prerokovaní predmetného poslaneckého návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 114 zo 4. mája 2021. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu. Ďakujem.
Chren, Martin, poslanec NR SR (2014-03-20):
Ďakujem veľmi pekne. Vážený pán kolega Jarjabek, ja si vás vážim podobne ako ostatných kolegov v Národnej rade, ale zareagujem na tú prvú časť vášho prejavu, s ktorou nemôžem súhlasiť, kde ste vysvetľovali svoje argumenty, že prečo nemôžete voliť pána Kisku a musíte voliť pána Fica za prezidenta. Hovoríte, že na rozdiel od pána Fica neviete, aké sú postoje pána Kisku k rôznym témam. Skutočnosť je však práve opačná. Tie témy, ktoré ste spomínali, napríklad zdravotníctvo. Naozaj neviem, čo môžem čakať od pána Fica v čase, keď neustále v novinách čítam, ako finančné skupiny skupujú ďalšie a ďalšie nemocnice. V minulosti ste protestovali proti 20-korunovým poplatkom v zdravotníctve, dnes ale za vašej vlády sa vo veľkom zavádza parkovné pred nemocnicami, kde každý pacient a návštevník zaplatí za hodinu najmenej euro, oveľa viac než tento poplatok pri návšteve nemocníc. Ja som zmätený z toho, čo presadzujete v zdravotníctve. Hovorili ste o sociálnom zmieri. Chudoba na Slovensku rastie. Koľko ľudí na Slovensku môže povedať, že po dvoch rokoch vašej vlády sa má lepšie, než tomu bolo pred dvoma rokmi? Napriek tomu vaša vláda podporuje a dotuje 2 000-eurové platy v IT firmách, ale na sestričky im peniaze nezostanú. Ja som zmätený z toho, ako si predstavujete sociálny zmier. A hovorili ste o privatizácii. Pritom vaša vláda, ktorá v minulosti kritizovala privatizáciu, dnes vo veľkom predáva ropné rezervy a odštartovala najväčší privatizačný projekt tohto desaťročia, predaj Slovak Telekomu. Som presvedčený, že dnes neexistuje menej čitateľný politik, ktorého slová by boli viac v rozpore než s jeho činmi, než je váš pán predseda a kandidát na prezidenta Robert Fico. A preto takéhoto nečitateľného politika ja osobne naozaj voliť nemôžem.
P. Hrušovský, podpredseda NR SR: (2002-06-26):
Návrh sme neschválili. Budeme teraz hlasovať o bode 5 článku 2, ktorý znie: Tento zákon nadobúda účinnosť 1. augusta 2002. Hlasujeme. P. Števček, poslanec: Gestorský výbor navrhuje schváliť. Od 15. augusta. Prosím? (Hlasy v sále.) Dobre vedieť.
Marosz, Ján, poslanec NR SR (2017-10-17):
Erika Jurinová, ďakujem za tvoje vystúpenie. Ja len zdôrazním nejaké okolnosti, ktoré tu nastávajú, keď nikto z kandidátov na županov sociálnej vlády SMER nie je prítomný pri obrane tých najzraniteľnejších, najslabších dôchodcov v tejto sále, tak ty napriek pokročilej kampani tu dlho, odborne, precízne dávaš zo seba energiu, dávaš pozmeňovacie návrhy a trpezlivo predstavuješ riešenia pre tých najzraniteľnejších, a to sú naši dôchodcovia. Klobúk dolu. Toto je naozaj príklad pracovitosti teba ako človeka napriek tomu, že hovoríš, že keď sa staneš župankou, tak sa zriekneš mandátu. To bude obrovská strata pre všetkých ľudí na Slovensku, že takíto pracovití ľudia odídu z parlamentu. Zatiaľ čo sociálni demokrati, župani a poslanci v jednej osobe, pri predkladaní takýchto dôležitých aj návrhov zákonov sú možno niekde v regióne. Klobúk dolu, si vzorom pre mňa pracovitosti. A k tomu obsahu poviem tak, že slovami Karla Kryla: „Trasiem sa strachom pred prízrakom, že raz zo mňa bude dôchodca.“ Pokiaľ by sme naozaj pri takýchto vládach sa mali dožiť dôchodku, tak dovidenia. Zatiaľ čo nemeckí, rakúski dôchodcovia cestujú, užívajú si starobu, tak naši dôchodcovia živoria. A to je veľmi smutné. Ďakujem za tvoj príklad pracovitosti.
Bugár, Béla, podpredseda NR SR (2010-08-06):
Ďalej v rozprave vystúpi pán poslanec Fajč. Nie je tu, stráca poradie. Pán poslanec Paška, to isté. Pán poslanec Ondruš, nie, pán poslanec Petrák, toho tu tiež nevidím. Takže pán poslanec Kubánek, nech sa páči, máte slovo.
Laurenčík, Milan, podpredseda NR SR (2020-07-23):
Ďalšou písomne prihlásenou do rozpravy je pani poslankyňa Denisa Saková, nech sa páči, máte slovo.
Bugár, Béla, podpredseda NR SR (2016-06-17):
Ďakujem. Nech sa páči, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Drobnému. Nech sa páči, pán poslanec, máte slovo.
B. Bugár, podpredseda NR SR: (2004-02-03):
Dávam slovo spoločnej spravodajkyni z výboru pre sociálne veci a bývanie poslankyni Márii Demeterovej, aby informovala Národnú radu o výsledku rokovania výborov o tomto návrhu. Nech sa páči, pani poslankyňa. M. Demeterová, poslankyňa: Vážený predsedajúci, vážení páni ministri, kolegyne poslankyne, kolegovia poslanci, Výbor Národnej rady Slovenskej republiky pre sociálne veci a bývanie ako gestorský výbor ma splnomocnil predložiť túto spoločnú správu, ktorú ste dostali ako tlač 431a. Národná rada Slovenskej republiky uznesením č. 677 z 12. decembra 2003 pridelila vládny návrh zákona o pracovnom čase a dobe odpočinku v doprave a o zmene a doplnení niektorých zákonov na prerokovanie týmto výborom: ústavnoprávnemu výboru, Výboru Národnej rady pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady pre sociálne veci a bývanie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k návrhu zákona. Vládny návrh zákona odporučili schváliť: Výbor Národnej rady pre financie, rozpočet a menu, Výbor Národnej rady Slovenskej republiky pre hospodárstvo, privatizáciu, podnikanie, Výbor Národnej rady Slovenskej republiky pre sociálne veci a bývanie. Ústavnoprávny výbor Národnej rady Slovenskej republiky návrh zákona prerokoval dňa 13. januára 2004, ale neschválil uznesenie, lebo za predložený návrh nehlasovala nadpolovičná väčšina prítomných členov výboru. Z rokovania výborov Národnej rady Slovenskej republiky vyplynulo 9 pozmeňujúcich a doplňujúcich návrhov, gestorský výbor na základe stanovísk výborov odporučil hlasovať o týchto bodoch 1 až 9 tak, že bod 1, 4 až 9 spoločne a o bodoch 2, 3 spoločne, s návrhom o 1, 4 až 9 s návrhom schváliť a o 2 a 3 spoločne s návrhom neschváliť. Myslím, pán predsedajúci, otvorte rozpravu a zároveň sa hlásim do rozpravy.
Kamenický, Ladislav, poslanec NR SR (2020-09-02):
Ďakujem pekne. Ja len krátko poviem k tomuto. Na živote Slováka Jozefa Chovanca záleží. Musím povedať, že pre mňa je neprijateľné, aby občania východnej Európy, kde patríme, Slovenky a Slováci boli braní ako občania II. kategórie. Nie je prijateľné, aby belgická vláda ututlávala vraždu dva roky. Ako je možné, že takéto niečo sa stalo, a ja ďakujem Jurajovi Blanárovi k tomu, ako povedal ten príklad, keď sa nechal pán Breivik zatknúť, zabil 77 ľudí, dostal 21 rokov v luxusnej base v Nórsku, kde má televízor, internet, možno aj nejakú posilňovňu. A tu máme na druhej strane Jozefa Chovanca, Slováka z východnej Európy, ktorý je, ako som počul, hoci ho nepoznám, otcom rodiny, dokonca sme tu počuli, že je príjemný človek. Nikoho nezabil a možno bol úplne nevinný. Prístup k nemu, no treba ho stĺcť, treba si na neho kľaknúť na 15 minút, v podstate ho zabiť. Toto je trest pre Slováka v Belgicku. A popri tom si ešte nejaká blondínka bude hajlovať. Nechápem, ako toto ešte v nejakej krajine, v ktorej v podstate je sídlo aj Európskej komisie, Európskej rady, je pre mňa absurdné. Keď si spomenieme na to, že sa tu demonštrovalo proti smrti Filipínca Henryho Acordu, všetci sme boli v uliciach a keď zabijú Slováka, tak nikto nepovie ani slovo. Ďakujem za pozornosť.
Blanár, Juraj, podpredseda NR SR (2021-12-07):
Ďakujem. Pán poslanec Čepček, môžete reagovať na faktické poznámky.
Spišiak, Jaroslav, poslanec NR SR (2024-01-16):
Ďakujem za slovo. Pán kolega Čaučík, vy ste vo svojej rozprave, si myslím, zatiaľ najkomplexnejší, poukázal na to, že aké dopady bude mať, ak sa táto novela schváli tak, ako je navrhovaná. Aké nedozierne dopady pre každého občana v tejto republike a to preto, že chýba kvalitná realizácia zmien, chýba analýza dopadov jednotlivých zmien v Trestnom zákone aj v trestnom procese, že to bude mať následky v tom, že všetci vyšetrovatelia prokuratúry v predprípravnom a v prípravnom konaní budú musieť všetky spisy, ktoré sú tisíce, prekvalifikovať, uznesenia prepísať, to je na jednej strane. A na druhej strane zjavne a určite stúpne aj kriminalita majetková alebo aj ekonomická a to z toho dôvodu, že buď nebudú hroziť, alebo budú oveľa menšie tresty hroziť tým páchateľom, čiže zrejme stúpne aj kriminalita, voči ktorej okamžite bude musieť Policajný zbor zaujať nejaké adekvátne opatrenia. Na jednej strane teda sa zvýši počet zbytočne nových analýz všetkých spisov a zároveň sa bude musieť zaoberať novými, ktoré len napadnú vzhľadom k tomu, že trestné sadzby, škody budú oveľa nižšie, ako sú v súčasnosti. To vlastne motivuje páchateľov k páchaniu trestnej činnosti. Z tohto všetkého je zrejmé, že túto novelu Trestného zákona a poriadku tí, čo ju pripravovali, mysleli len na jedno jediné a nemysleli na to ostatné, že tu budú tisíce poškodených, ktorí sa nedozvedia, kto im spôsobil škodu alebo budú to vedieť, lebo už v terajšom konaní sú obvinené osoby... (Prerušenie vystúpenia časomerom.)
Habánik, Jozef, poslanec NR SR (2024-09-10):
Ďakujem pekne za slovo. Pani poslankyňa, v prípade školských klubov detí a centier voľného času a ich zaradenia do systému normatívneho financovania plne s vami súhlasím a myslím si, že do budúcna aj k tomu dôjde, k týmto úpravám. Ale v prípade desegregácie, poviem to tak jemne, ste používali príliš silné slová. Ja nič také v samotnom návrhu tohto zákona nenachádzam a určite to nie je cieľom tohto návrhu a myslím si, že aj to strašenie, že Európska komisia bude mať, alebo už má nejaké výhrady k tomuto legislatívnemu zneniu, je minimálne predčasné, pretože sme ešte len pri samotnom návrhu v prvom čítaní. A práve naopak, si myslím, že tento návrh adekvátnym spôsobom reaguje na tie výhrady, ktoré aj Európska komisia v minulosti k tejto problematike vzniesla.
Matovič, Igor, podpredseda vlády a minister financií SR (2021-12-09):
Dominik, nesmej sa. Ja ťa vidím. (Povedané so smiechom.) Takto. Ono sa to hovorí, že keď teda sme sa tu začali baviť o, o ľudových múdrostiach, tá jedna tu bola, áno, jasné, že nehádžte perly sviniam, ale ďalšia sa povie, že trafená hus zagágala, a myslím si, že celkom presne bola trafená. Skúste mi nájsť za moje vystúpenie tie hnusné, nevyberané nadávky. Povedať zlodejovi, že je zlodej, že miesto toho, aby zodpovedne spravovali verejné financie, miesto toho si plnili Kičurove trezory zlatými tehlami, jasné, že pre nich je to nadávka a strašne ťažko sa s tým žije, a videli ste, že bol úplne mentálne rozrušený, tak nebol schopný ani vystupovať bývalý pán minister financií, tak radšej si išiel dať panáka do poslaneckého bufetu. Jasné, keď pomenujete zlodejom direkt do očí, že sú zlodeji, oni to cítia ako nactiutŕhanie, ale v skutočnosti je to len pomenovanie pravdy a pravdu môžete beztrestne pomenovať pred Vianocami, po Vianociach aj na Mikuláša, aj na Deň detí. A ja som zvyknutý v politike hovoriť zlodejom do očí, že sú zlodeji, a ten človek, čo tu bol, podľa mňa je exemplárny zlodej, lebo minister financií, ktorý dovolí rozkrádať naše spoločné prostriedky verejné a tvári sa, že všetko je v poriadku, všetko je v súlade s kostolným poriadkom, a potom ešte chodí do relácií, mudruje, jako my sme nezodpovední, hoci on nám nechá diery v rozpočte podľa Rady pre rozpočtovú zodpovednosť 2,5 mld. eur. Takýto človek, keď moralizuje, to naozaj je ako z tej Krylovej pesničky či básničky – ako keď vrah na rohu ulice o morálce káže. Čiže, páni zlodeji zo SMER-u, keď vy si myslíte, že Matoviča pokoríte, že budete na mňa tu stále sa tváriť, akože budete sa pri mojich rečiach tváriť dotknutí, že si dovolím zlodejov nazvať zlodejmi, že dovolím si nazvať ukladanie našich verejných peňazí do zlatých tehál, zlatých vašich trezoroch za zlodejiny, a budete sa urážať a budete tu mať hlúpe reči okolo toho, mne to je úplne jedno. Ja som na takú politiku zvyknutý veľa rokov, takúto politiku robiť budem a po tých posledných dňoch som naozaj dostal veľkú chuť na to, aby ste tu mali pekne možno raz za mesiac, možno raz za týždeň, myslím si, že tak by sa vám zišlo vždy špeciálnu schôdzu o jednej vašej zlodejine. Už dnes vidím ten pekný nadpis toho materiálu, ktorý na vláde schválime – Zlodejiny Roberta Fica a Petra Pellegriniho, časť prvá. Časť prvá bude 527 mil. eur colné podvody pri čínskom textile. To sa týka aj pána ministra financií, takže sa mu to bude dobre počí... počúvať, a keď potom budeme mať takúto mimoriadnu schôdzu číslo 88, niektorým to síce to číslo bude pripomínať niečo iné, ale ľudia konečne pochopia a myslím si, že možno až pri takomto čísle po tých všetkých vašich bludoch, čo tu produkujete v stovkách tlačoviek za posledný rok, tak konečne pochopia, že s kým sme to mali dočinenia, a keď vás zbadajú na ulici, tak si budú odpľúvať, lebo ľudia volia politikov preto, aby spravovali verejné financie v ich prospech, a nie v prospech samých seba. Ďakujem veľmi pekne.
Hrušovský, Pavol, predseda NR SR (2011-12-01):
Hlasujeme. (Hlasovanie.) 148 prítomných, 145 za, 3 sa zdržali. Schválili sme návrh. Prosím o ďalší návrh.
Pellegrini, Peter, podpredseda NR SR (2020-07-14):
Poprosím o kľud v rokovacej sále. A, pán minister, vás upozorňujem, že ak chcete, aby sme ešte o vašom návrhu hlasovali, tak upravte čas aj tempo vašej reči. Nech sa páči.
P. Paška, predseda NR SR: (2009-06-18):
(Hlasovanie.) 137 prítomných, 78 bolo za, 11 proti, 48 sa zdržalo. Návrh sme postúpili do druhého čítania.
Richter, Ján, minister práce, sociálnych vecí a rodiny SR (2017-11-30):
Zopakujem to, čo som povedal predtým, odpovedal som v podstate pri otázke 1, prípadne doplňujúcich, ktoré v tejto problematike z pléna zazneli. Ďakujem.
Halgašová, Jarmila, poslankyňa NR SR (2021-06-30):
Ďakujem veľmi pekne. Ja si myslím, že hovoríme vlastne tuná o rovnakej, rovnakých cieľoch a presne toto, táto diskusia v parlamente ukazuje, ako veľmi chýba celospoločenská diskusia na túto tému, ako veľmi sa opomínala táto diskusia. Pretože len v rámci normálnej a odbornej diskusii vieme nájsť najrozumnejšie riešenia. Žiaľ, to tu bolo tridsať rokov opomínané. Rada sa zúčastním akejkoľvek diskusie. Na margo, nebudem možno celkom menovať jednotlivých vystupujúcich, ale áno, padlo, padli už aj také návrhy, že komplet celá pôda štátna aj nezistených vlastníkov, že sa má zo Správy pozemkového fondu presunúť na obce, mestá a že sa má rozpredať. Ja s tým nesúhlasím, pretože štátna pôda by sa nemala predávať, má zostať v správe Slovenského pozemkového fondu a zaviesť transparentné pravidlá, čo sa týka nájmov. To je prvá vec. Druhá vec, súhlasím s pánom poslancom a predsedom výboru Karahutom, čo sa týka toho dedenia. Áno, ale to nebráni, aby sme nepracovali na komplexných pozemkových úpravách a otvorme diskusiu aj o tom, ako zabránime rozpredávaniu pôdy a ďalšiemu drobeniu pôdy. Čiže to je zasa len na tom, aby sme zmysluplne diskutovali. Žiaľ, tu počas tridsiatich rokov prevládali individuálne záujmy nad celospoločenskými a toto je potrebné si uvedomiť a vlastne my potrebujeme nastaviť pravidlá tak, aby vlastne celospoločenské záujmy boli uprednostnené, pretože vysporiadanie vlastníctva je celospoločenským záujmom a je to dlh každej jednej... (Prerušenie vystúpenia časomerom.)
Blanár, Juraj, podpredseda NR SR (2020-11-03):
Ďakujem. Takže to bola záverečná reč predkladateľa tohto návrhu. Chcem sa spýtať pána spravodajcu, či chce vystúpiť, nie. Konštatujem teda, že sme prerokovali tento bod a zároveň prerušujem rokovanie o tomto bode. Pristúpime k rokovaniu o ďalšom v poradí bode, ktorým je návrh skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony. Návrh zákona je uvedený pod tlačou 225 a spoločná správa pod číslom 225a. Teraz mi dovoľte, aby som dal slovo pani poslankyni Anne Andrejuvovej, ktorá za skupinu poslancov odôvodní a predloží tento návrh. Nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony , tlač 225.)
Zmajkovičová, Renáta, poslankyňa NR SR (2010-09-07):
Ďakujem za slovo, pán predsedajúci. Dovolím si pár poznámok k zákonu č. 185/2002 Z. z. o Súdnej rade. V dôvodovej správe k uvedenému zákonu chýbajú logické argumenty a analýza súčasného stavu, prečo je taký potrebný a rozsiahly a zásadný zásah do uvedeného zákona. Dnes sme svedkom toho, že sa menia pravidlá podľa toho, ako dopadli parlamentné voľby a neubránim sa... (Šum v sále. Vystúpenie prerušené predsedajúcim.)
P. Hrušovský, podpredseda NR SR: (2002-05-29):
(Hlasovanie.) 98 prítomných, 75 za, 2 proti, 19 sa zdržalo, 2 nehlasovali. Návrh sme schválili. Pán poslanec Mikloško, prosím, aby ste prestali telefonovať. O. Szabó, poslankyňa: Pán predsedajúci, nakoľko ide o skrátené legislatívne konanie, mali by sme pristúpiť k prerokovaniu návrhu zákona v treťom čítaní.
Kaník, Ľudovít, poslanec NR SR (2013-01-31):
No, najprv na vysvetlenie. Rekordným rastom a tempom rastu nezamestnanosti sme sa priradili k týmto štátom. Nikto nás tam ešte nepriraďuje, chvalabohu, ani nechcem, aby nás tam priraďoval, ale už sme piaty od konca. Ako sme presne tak, len tam rastie tak prudko nezamestnanosť ako u nás. Takže o tom to je, treba ma dobre počúvať. A k frekvencii návštev, keď, mesiac je málo, mesiac bolo málo, to som ja kritizoval aj predtým. Keď ja som bol minister, bolo to diferencované podľa toho, ako dlho je v evidencii, čím je dlhšie, tým častejšia frekvencia návštev a mohli byť aj nepravidelné. Ale to, že úradník rozhodne, nebuďme naivní! Príde, príde príslušný pracovník raz za mesiac alebo raz za tri zo svojej práce v Anglicku, donesie mu darček alebo pár drobných na prilepšenie, no, nebuďme naivní! Tu nejde o to, keď sa bavíme o tom, že práca odchádza z Európy, vracať sa niekde, nie, treba, naopak, ísť dopredu! My sa nesmieme vracať, vy nás vraciate, vy nás vraciate do socializmu 19. storočia! To jednoducho už tak nemôže byť alebo 20., aby som to neprehnal. My musíme ísť dopredu! Prečo, myslíte si, že baltské štáty, že sa stávajú Áziou? Vôbec nie, stávajú sa Fínskom, Švédskom, stávajú sa vyspelými krajinami práve preto, lebo nedvíhajú dane, ale, naopak, znižujú. A vďaka tomu tam rastie produktivita, prichádzajú investori a klesá nezamestnanosť, to je podstata. Vy nás tlačíte práve do toho južanského spôsobu riadenia ekonomiky. Vysoké dane, korupcia, zlý výber daní, to sú následky toho socializmu 20. storočia, ku ktorému nás vraciate. Ja hovorím, poďme dopredu, potrebujeme nové... (Prerušenie vystúpenia časomerom.)
Hrnčiar, Andrej, podpredseda NR SR (2016-06-15):
Ďakujem, Pán poslanec Žarnay.
P. Hrušovský, podpredseda NR SR: (2002-05-31):
(Hlasovanie.) Prítomných je 88 poslancov, za 66, proti 1, zdržalo sa 15, nehlasovalo 6. Návrh sme schválili. Prosím, pristúpime teraz k hlasovaniu o návrhu Petra Tatára na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov , ktorý prerokúvame ako tlač 1546, aby ste ako spoločný spravodajca, pán poslanec, uvádzali hlasovanie o tomto prerokúvanom návrhu. P. Hajdúk, poslanec: Pán predsedajúci, dajte, prosím, hlasovať najskôr o tom, aby Národná rada nepokračovala v rokovaní o predmetnom návrhu zákona.
Ďuriš Nicholsonová, Lucia, podpredsedníčka NR SR (2019-05-16):
Otváram všeobecnú rozpravu. Písomne sa do rozpravy prihlásili za klub SaS pani poslankyňa Kaščáková a potom ako jednotlivec pani poslankyňa Milanová. Pani poslankyňa Kaščáková, nech sa páči, máte slovo.
Glenda, Tibor, poslanec NR SR (2019-10-28):
Ďakujem pekne za slovo. Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o bodoch spoločnej správy 1 až 9 s odporúčaním gestorského výboru schváliť.
Danko, Andrej, podpredseda NR SR (2024-02-16):
Pán poslanec s reakciou.
Drdul, Dominik, poslanec NR SR (2020-05-15):
Ďakujem veľmi pekne za slovo. Pani Žitňanská, ja som chcel pôvodne ísť až do rozpravy, ale teraz vám aspoň tak pekne poďakujem za príspevok, tak ako vždy veľmi kultivovaný a dobrý. Súhlasím s každým jedným slovom a dúfam, že do budúcna sa budeme my dvaja spoločne podieľať na tom, aby sa táto situácia posunula k lepšiemu. Ďakujem.
Krajčí, Marek, poslanec NR SR (2022-12-22):
Ďakujem. Dajte, prosím, hlasovať o pozmeňujúcom návrhu pani poslankyne Bittó Cigánikovej. To bol prvý o rezidentoch.
Grendel, Gábor, podpredseda NR SR (2022-10-04):
Otváram rozpravu, do ktorej som dostal písomné prihlášky od troch poslancov. Ako poverený člen poslaneckého klubu strany SaS vystúpi pán poslanec Peter Cmorej. Potom ako poverený člen poslaneckého klubu vystúpi pán poslanec Ján Richter za poslanecký klub strany SMER a do tretice potom ešte vystúpi pani poslankyňa Petra Hajšelová. Takže nech sa páči, slovo má pán poslanec Peter Cmorej.
Pellegrini, Peter, predseda NR SR (2015-09-30):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 134 poslancov, za hlasovalo 85 poslancov, proti boli 2, zdržalo sa 47 poslancov. Sme v treťom čítaní , otváram rozpravu v rámci tretieho čítania, pýtam sa, či sa niekto hlási do rozpravy. Nie, končím možnosť prihlásiť sa do rozpravy a vyhlasujem rozpravu za skončenú. Nech sa páči, pán spravodajca.
Paška, Pavol, predseda NR SR (2013-12-18):
Vyhlasujem, ešte, pardon, faktické poznámky: pán poslanec Fecko, Škripek, Fecko, Mičovský, Kuffa. Končím možnosť sa prihlásiť. Takže, pán poslanec Škripek, tiež? Zapnite pána poslanca Škripeka.
Figeľ, Ján, podpredseda NR SR (2014-10-28):
Na vystúpenie pána poslanca Kvasničku je sedem faktických poznámok. Nech sa páči, Jozef Viskupič, s prvou faktickou.
Grendel, Gábor, podpredseda NR SR (2021-06-24):
Vážené panie poslankyne, vážení páni poslanci, budeme pokračovať v prerušenej schôdzi hlasovaním, a to najprv v prvom čítaní o návrhu poslankýň Žitňanskej, Hatrákovej, Drábikovej, Krištúfkovej a Bittó Cigánikovej na vydanie zákona o poskytovaní služby starostlivosti o deti v detských skupinách (tlač 572), bod 39 schváleného programu. Spravodajcom je člen Výboru pre sociálne veci pán poslanec Peter Cmorej, ktorého prosím, aby uviedol hlasovanie. (Hlasovanie o návrhu poslankýň Národnej rady Slovenskej republiky Jany Žitňanskej, Kataríny Hatrákovej, Lucie Drábikovej, Petry Krištúfkovej a Jany Bittó Cigánikovej na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 572.)
Hort, Milan, podpredseda NR SR (2010-10-15):
Ďakujem pekne. Teraz dávam slovo poslancovi Ľudovítovi Kaníkovi, ktorý je navrhnutý gestorským výborom pre hospodárstvo, výstavbu a dopravu, aby splnil funkciu spravodajcu. Nech sa páči.
Švejna, Ivan, poslanec NR SR (2012-11-07):
Vážený pán predseda, v rozprave vystúpil len jeden poslanec, dajte, prosím, hlasovať o predloženom návrhu stanoviska poslancov.
Paška, Pavol, predseda NR SR (2012-05-10):
Pán poslanec, vaša reakcia, nech sa páči.
M. Číž, podpredseda NR SR: (2007-02-08):
Vážené kolegyne, kolegovia, tým sme ukončili vystúpenia poslancov, ktorí sa prihlásili do rozpravy písomne. Teraz sa pýtam, kto sa do rozpravy chce prihlásiť ústne. Ďakujem. Uzatváram možnosť prihlásiť sa do rozpravy ústne. Do rozpravy sa prihlásil pán poslanec Halecký, Štefanec Ivan, Mikuš Jozef a Miroslav Číž. Ďakujem pekne. Teraz má slovo pán poslanec Jozef Halecký.
Blanár, Juraj, podpredseda NR SR (2020-12-04):
Pán minister, ďakujeme za vysvetlenie a pre budúcnosť len chceme poprosiť, aby ste si zariadili veci tak, že nás budete informovať, aby Národná rada mohla prispôsobiť program pre rokovanie pre ostatných poslancov. Takže nech sa páči, pán... (Navrhovateľ sa vrátil k rečníckemu pultu.)
Uhrík, Milan, poslanec NR SR (2018-11-28):
Áno, len hovorím o tých liberáloch... (Prerušenie vystúpenia predsedajúcim.)
Sulík, Richard, predseda NR SR (2011-03-31):
Predtým, ako ďalší písomne prihlásený rečník, pán poslanec Matejička, vystúpi, prihlásil sa a dostáva slovo podpredseda Národnej rady Pavol Hrušovský. Nech sa páči.
Danko, Andrej, podpredseda NR SR (2024-06-13):
Pokračujeme v rozprave. Poslanec Dostál.
P. Miššík, poslanec: (2008-01-30):
Takže pekne po poriadku. Vaša vláda pripravila správu o privatizácii SPP. Náš poslanec, bývalý minister Ivan Mikloš, túto vašu správu rozstrieľal na cucky svojimi vážnymi argumentmi. Ale čo je ešte horšie, je, že vaša vláda navrhla také uznesenie, opakujem, vaša vláda navrhla také uznesenie, že to je škandál. A tomuto škandálu nepomôže ani to, že sa ho pokúša napraviť váš vlastný poslanec Peter Pelegrini svojím pozmeňujúcim návrhom.